Diari Oficial de la Generalitat Valenciana


Sumari del DOGV 4311, del 09-08-2002 (2002/8400)

RESOLUCIÓ de 15 de juliol de 2002, de la Direcció General de Personal de la Conselleria de Cultura i Educació, per la qual s'aprova l'expedient del procés selectiu per a ingrés i accés als cossos docents de professors d'ensenyament secundari i professors tècnics de formació professional, convocats per orde de 10 d'abril de 2000, respecte dels aspirants pendents de realitzar la fase de pràctiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/8400


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 15 de juliol de 2002, de la Direcció General de Personal de la Conselleria de Cultura i Educació, per la qual s'aprova l'expedient del procés selectiu per a ingrés i accés als cossos docents de professors d'ensenyament secundari i professors tècnics de formació professional, convocats per orde de 10 d'abril de 2000, respecte dels aspirants pendents de realitzar la fase de pràctiques. [2002/8400]
  
Per Resolució de 13 de novembre de 2001, del director general de Personal, es van nomenar funcionaris en pràctiques els aspirants que per Resolució de 18 d'octubre de 2000 van ser declarats en situació d'ajornament per a la realització de la fase de pràctiques.
  
Així mateix, per Resolució de 23 de juliol de 2001, per la qual es va aprovar l'expedient dels esmentats procediments selectius, es va declarar no aptes els aspirants relacionats en el seu annex II, els quals havien de repetir la dita fase.
  
Conclosa en ambdós casos la fase de pràctiques, i comprovat que els aspirants declarats aptes en esta reunixen els requisits generals i específics de participació establits en la convocatòria, resolc:
  
Primer
  
Declarar aptes en la fase de pràctiques, per haver rebut la dita avaluació de la comissió qualificadora, els aspirants relacionats en l'annex a la present resolució i remetre al Ministeri d'Educació, Cultura i Esport els seus expedients perquè procedisca al seu nomenament com a funcionaris de carrera.
  
Segon
  
De conformitat amb el que preveu l'article 13, lletra d) del Reial Decret 850/1993, de 4 de juny, els aspirants que hagen superat el procés selectiu en virtut d'esta convocatòria hauran d'obtindre la seua primera destinació definitiva en l'àmbit de gestió de la Conselleria de Cultura i Educació, acudint amb caràcter forçós al concurs, conforme disposa l'article 2, en els seus apartats 2 i 3, del Reial Decret 2.112/1998, de 2 d'octubre.
  
Tercer
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir del dia següent al de la seua publicació.
  
València, 15 de juliol de 2002.- El director general de Personal: José Antonio Rovira Jover.